L 158/28
HU
Az Európai Unió Hivatalos Lapja
2022.6.13.
(8)
Kanada arról értesítette a Bizottságot, hogy a magas patogenitású madárinfluenza baromfifélék körében való kitörésének egy esetét észlelte a kanadai Brit Columbia tartományban, és a betegség megjelenését 2022. május 10-én laboratóriumi vizsgálattal (RT-PCR) megerősítették.
(9)
Kanada a magas patogenitású madárinfluenza baromfifélék körében való kitörésének két esetéről értesítette a Bizottságot: a betegség kitörését egy esetben a kanadai Alberta tartományban, egy esetben pedig az ország Saskatchewan tartományában észlelték, és megjelenését 2022. május 12-én laboratóriumi vizsgálattal (RT-PCR) megerősítették.
(10)
Kanada arról is értesítette a Bizottságot, hogy a magas patogenitású madárinfluenza baromfifélék körében való kitörésének egy esetét észlelte a kanadai Saskatchewan tartományban, és a betegség megjelenését 2022.
május 13-án laboratóriumi vizsgálattal (RT-PCR) megerősítették.
(11)
Az Egyesült Királyság arról értesítette a Bizottságot, hogy a magas patogenitású madárinfluenza baromfifélék körében való kitörésének egy esetét észlelte Whalsay szigetén (Shetland-szigetek, Skócia, Egyesült Királyság), és a betegség megjelenését 2022. május 30-án laboratóriumi vizsgálattal (RT-PCR) megerősítették.
(12)
Az Egyesült Államok a magas patogenitású madárinfluenza baromfifélék körében való kitörésének hat esetéről értesítette a Bizottságot: a betegség három esetben az Egyesült Államok Idaho államában, egy esetben az Egyesült Államok New Jersey államában, egy esetben az Egyesült Államok Oregon államában, egy esetben pedig a szóban forgó ország Pennsylvania államában tört ki, és megjelenését 2022.
május 17-én mind a hat eset vonatkozásában laboratórium vizsgálattal (RT-PCR) is megerősítették.
(13)
Ezenkívül az Egyesült Államok a magas patogenitású madárinfluenza baromfifélék körében való kitörésének négy másik esetéről is értesítette a Bizottságot: a betegség két esetben az Egyesült Államok Idaho államában, egy esetben az Egyesült Államok Minnesota államában, egy esetben pedig a szóban forgó ország Pennsylvania államában tört ki, és megjelenését 2022. május 18-án mindhárom eset vonatkozásában laboratórium vizsgálattal (RT-PCR) is megerősítették.
(14)
Emellett az Egyesült Államok a magas patogenitású madárinfluenza baromfifélék körében való kitörésének két másik esetéről is értesítette a Bizottságot: a betegség egy esetben az Egyesült Államok Idaho államában, egy esetben pedig esetben Dél-Dakota államában tört ki; 2022. május 19-én laboratóriumi elemzéssel (RT-PCR) megerősítették mindkét esetet.
(15)
Emellett az Egyesült Államok is a magas patogenitású madárinfluenza baromfifélék körében való kitörésének egy másik esetéről is értesítette a Bizottságot.
A betegség az Egyesült Államok Minnesota államában tört ki, és megjelenését 2022. május 21-én laboratóriumi vizsgálattal (RT-PCR) megerősítették.
(16)
Az Egyesült Államok ezenkívül a magas patogenitású madárinfluenza baromfifélék körében való kitörésének egy további esetéről is értesítette a Bizottságot.
A betegség az Egyesült Államok Pennsylvania államában tört ki, és megjelenését 2022. május 23-án laboratóriumi vizsgálattal (RT-PCR) megerősítették.
(17)
Kanada, az Egyesült Királyság és az Egyesült Államok állategészségügyi hatóságai 10 km-es ellenőrzési övezeteket hoztak létre az érintett létesítmények körül, és az érintett állományok felszámolására irányuló intézkedéseket hajtottak végre a magas patogenitású madárinfluenza megfékezése és terjedésének korlátozása céljából.
(18)
Kanada, az Egyesült Királyság és az Egyesült Államok információkat nyújtott be a Bizottságnak a területükön tapasztalható járványügyi helyzetről és a magas patogenitású madárinfluenza további terjedésének megelőzése érdekében hozott intézkedéseikről.
A Bizottság megvizsgálta ezeket az információkat.
E vizsgálat alapján és az Unió állategészségügyi helyzetének védelme érdekében a továbbiakban nem engedélyezhető az azokról a területekről származó baromfit, baromfi-szaporítóanyagokat, valamint baromfi és szárnyas vadak friss húsát tartalmazó szállítmányok Unióba történő beléptetése, amely területeken Kanada, az Egyesült Királyság és az Egyesült Államok állategészségügyi hatóságai a közelmúltban kitört magas patogenitású madárinfluenza miatt korlátozásokat vezettek be.
(19)
Az Egyesült Királyság ezenkívül a magas patogenitású madárinfluenzának tíz, baromfitartó létesítményekben történt kitörésével kapcsolatban aktualizált információkat nyújtott be a területén tapasztalható járványügyi helyzetről: Alford (East Lindsey, Lincolnshire, Anglia, Egyesült Királyság) közelében a járványkitörés nyolc esetére derült fény, amelyeket 2021. december 11-én, 12-én, 13-án, 14-én és 18-án megerősítettek, Grimsby (North East Lincolnshire, Lincolnshire, Anglia, Egyesült Királyság) közelében a járványkitörés egy esetét regisztrálták, amelyet 2022. február 21-én megerősítettek, Newtown (Montgomeryshire, Powys, Wales, Egyesült Királyság) közelében pedig a járványkitörés egy esetét észlelték, amelyet 2022. február 21-én megerősítettek.
Az Egyesült Királyság azokat az intézkedéseket is benyújtotta, amelyeket a betegség továbbterjedésének megakadályozása érdekében hozott.
A magas patogenitású madárinfluenza kitöréseit követően az Egyesült Királyság a betegség megfékezése és terjedésének korlátozása érdekében az érintett állományok felszámolására irányuló intézkedéseket hajtott végre.
Az Egyesült Királyság ezen túlmenően az érintett állományok felszámolására irányuló intézkedések végrehajtását követően elvégezte a szükséges tisztítási és fertőtlenítési intézkedéseket a területén található fertőzött baromfitartó létesítményekben.